ဖူးခက် အပြည်ပြည်ဆိုင်ရာ လေဆိပ်

ဖူးခက် အပြည်ပြည်ဆိုင်ရာ လေဆိပ် (Thai: ท่าอากาศยานภูเก็ต) (IATA: HKT, ICAO: VTSP) သည် ထိုင်းနိုင်ငံ၊ ဖူးခက်ခရိုင်အတွင်း တည်ရှိသော အပြည်ပြည်ဆိုင်ရာ လေဆိပ်ဖြစ်သည်။ ဖူးခက်ကျွန်း၏ မြောက်ဘက် ၃၂ ကီလိုမီတာ (မိုင်၂၀) အကွာတွင် တည်ရှိသည်။ ဖူးခက် လေဆိပ်သည် ထိုင်းနိုင်ငံ ခရီးသွားလုပ်ငန်းအတွက် အဓိက ကျသည်။ ထိုင်းနိုင်ငံတွင် သုဝဏ္ဏဘူမိ လေဆိပ် နှင့် ဒွန်မောင်း လေဆိပ် ပြီးလျှင် တတိယ ခရီးသည်အများဆုံးလေဆိပ် ဖြစ်သည်။ ၂၀၁၃ ခုနှစ်တွင် ခရီးသည် ၁၁.၃ သန်းကို ဝန်ဆောင်မှုပေးနိုင်ခဲ့သည်။ အဆိုပါ ပမာဏသည် ၂၀၁၂ ကထက် ၁၈.၈ ရာခိုင်နှုန်း တိုးတက်လာခဲ့ခြင်း ဖြစ်သည်။ လေဆိပ်အဆောက်အဦး လေဆိပ်တွင် လေဆိပ်အဆောက်အဦး (၂) ခု တည်ဆောက်ထားရှိသည်။ လေဆိပ် အဆောက်အဦး (၁) မှာ ပြည်ပ ခရီးစဉ်အတွက် ဖြစ်ပြီး လေဆိပ်အဆောက်အဦး (၂) မှာ ပြည်တွင်း ခရီးစဉ်အတွက် ဖြစ်သည်။ ၂၀၁၄ ခုနှစ်တွင် စီးလုံးငှား လေယာဉ်အတွက် လေဆိပ်အဆောက်အဦး (အိပ်စ်) ကို ဖွင့်လှစ်ခဲ့သည်။ ခရီးသည် တစ်နှစ်ထက် တစ်နှစ်ပိုမိုများလာခြင်းကြောင့် လေဆိပ်ကို အဆင့်မြှင့်တင်ခြင်းနှင့် တိုးချဲ့ခြင်း စီမံကိန်း လုပ်ခဲ့သည်။ အဆိုပါ စီမံကိန်မှာ ထိုင်းဘတ်ငွေ ၅.၁၄ ဘီလီလျံ ကုန်ကျမည်ဖြစ်ပြီး ၂၀၁၆ ခုနှစ် မတ်လတွင် ပြီးဆုံးမည် ဖြစ်သည်။ လေဆိပ်သည် ပင်လယ်ပြင်မျက်နှာပြင်အထက် ၈၂ပေ (၂၅ မီတာ)တွင် တည်ရှိသည်။ လေယာဉ်ပြေးလမ်းမှာ မီတာ ၃၀၀၀ ရှည်လျား၍ ၄၅ မီတာ အကျယ် ရှိသည်။ လေဆိပ်အချက်အလက် လေကြောင်းလိုင်း နှင့် ပျံသန်းရာမြို့များ ခရီးသည် ကိန်းဂဏန်းဆိုင်ရာ အချက်အလက်များ ခရီးသည် အရေအတွက် လေယာဉ် အရေအတွက် ကုန်ပစ္စည်း (တန်ချိန်) လူသွားအများဆုံး ခရီးစဉ် (ပြည်ပ) လူသွားအများဆုံးခရီးစဉ် (ပြည်တွင်း) ကိုးကား